# Prefectura d'Aichi

La prefectura d'Aichi (愛知県 Aichi-ken) està localitzada a la regió de Chubu, al Japó. La capital és Nagoya.

## Història

Originalment la regió estava dividida en les tres províncies d'Owari, Mikawa i Ho. Després de l'era Taika, Mikawa i Ho es van unir en una sola entitat. El 1871, després de l'abolició del sistema Han, Owari, amb l'excepció de la península de Chita, va ser institucionalitzada com a prefectura de Nagoya, mentre que Mikawa juntament amb la península de Chita varen formar la prefectura de Nukata.
La prefectura de Nagoya va ser reanomenada prefectura d'Aichi l'abril de 1872, i unida a la prefectura de Nukata el 17 de novembre del mateix any.

## Geografia

Situada prop del centre de Honshu, l'illa principal del Japó, la prefactura d'Aichi es troba davant del golf d'Ise i el golf de Mikawa al sud, i limita amb les prefectures de Shizuoka a l'est, Nagano al nord-est, Gifu al nord i Mie a l'oest. Fa 106 km d'est a oest i 94 km de nord a sud. Amb 5.153,81 km², compta amb aproximadament l'1,36% de la superfície total del Japó. El pic més alt és el Chausuyama, a 1.415 m per sobre del nivell del mar.
La part occidental de la prefectura està ocupada per Nagoya, la quarta ciutat més gran del Japó, i els seus suburbis, mentre que la part de llevant és relativament menys densament poblada però encara conté diversos centres industrials d'importància.

### Ciutats

| Anjō Bisai Chiryu Chita Gamagori Handa Hekinan Ichinomiya Inazawa Inuyama Iwakura | Kariya Kasugai Komaki Konan Nagoya (capital) Nishio Nisshin Okazaki Obu Owariasahi Seto | Shinshiro Tahara Takahama Tokoname Tokai Toyoake Toyohashi Toyokawa Toyota Tsushima |

### Poblacions

Aquestes són les poblacions de cada districte:
| Aichi Nagakute Togou Ama Hachikai Jimokuji Jushiyama Kanie Miwa Oharu Saori Saya Shippo Tatsuta Tobishima Yatomi Atsumi Atsumi Chita Agui Higashiura Mihama Minamichita Taketoyo | Haguri Kisogawa Hazu Hazu Isshiki Kira Higashikamo Asahi Asuke Inabu Shimoyama Hoi Ichinomiya Kozakai Mito Otowa Kitashitara Shitara Toei Tomiyama Toyone Tsugu | Minamishitara Horai Tsukude Nakashima Heiwa Sobue Nishikamo Fujioka Miyoshi Obara Nishikasugai Haruhi Kiyosu Nishibiwajima Nishiharu Shikatsu Shinkawa Toyoyama Niwa Fusou Oguchi Nukata Kota Nukata |

## Economia

El pes industrial d'Aichi és el més elevat de totes les prefectures del Japó: la prefectura és coneguda com el centre de les indústries automobilístiques i aeroespacials japoneses. Entre les principals indústries d'Aichi es poden destacar:
* Aisin Seiki (Kariya)
* Brother Industries, Ltd. (Nagoya)
* Central Japan Railway Company (Nagoya)
* Makita Corporation (Anjō)
* Matsuzakaya (Nagoya)
* Nagoya Railroad (Nagoya)
* Nippon Sharyo (Nagoya)
* Noritake (Nagoya)
* Toyota Motor Corporation (Toyota (ciutat))
Companyies com Daimler Chrysler, Fuji Heavy Industries, Mitsubishi Motors, Pfizer, Sony, Suzuki i Volkswagen també tenen plantes operatives a Aichi.

## Fills il·lustres

* Toshihide Maskawa (1940) físic, Premi Nobel de Física de l'any 2008.

## Demografia

El 2001 la població de la prefectura d'Aichi era d'un 50,03% d'homes i un 49,97% de dones. 139.540 residents, prop del 2% de la població de la prefectura, són de nacionalitat forana.
Població per edat (2001) :
| Edat | % Població | % Homes | % Dones |
| 0 - 9 | 10.21 | 10.45 | 9.96 |
| 10 - 19 | 10.75 | 11.02 | 10.48 |
| 20 - 29 | 15.23 | 15.71 | 14.75 |
| 30 - 39 | 14.81 | 15.31 | 14.30 |
| 40 - 49 | 12.21 | 12.41 | 12.01 |
| 50 - 59 | 15.22 | 15.31 | 15.12 |
| 60 - 69 | 11.31 | 11.22 | 11.41 |
| 70 - 79 | 6.76 | 6.01 | 7.52 |
| + de 80 | 3.12 | 2.01 | 4.23 |
| desconegut | 0.38 | 0.54 | 0.23 |

## Referències

* ↑ http://www.pref.aichi.jp/toukei/jyoho/nenkan/data/02/n14_0201.xls%5BEnllaç+no+actiu%5D
* ↑ http://www.pref.aichi.jp/toukei/jyoho/nenkan/data/02/n14_0215.xls%5BEnllaç+no+actiu%5D
* ↑ Taula de població per edat

## Enllaços externs

* Pàgina oficial de la Prefectura Aichi Arxivat 2004-04-02 a Wayback Machine. (anglès)
* Associació Turística de la Prefectura del Japó Arxivat 2004-04-05 a Wayback Machine. (anglès)